Frískúlin við Hoyvíkstjørn er ein kristin skúli við teirri grundleggjandi áskoðan, at barnið eigur at mennast bæði andaliga, likamliga og kunnskaparliga, sum búmerki skúlans við hjarta, hond og høvdi ímyndar. Tí leggur skúlin dent á bæði skapandi og bókligar lærugreinir. Frískúlin við Hoyvíkstjørn varð stovnaður í 1966 og er ein av teimum 7.804 skúlunum, sum Adventistasamkoman rekur kring allan heim. 1.-3. og 6.-7. flokkur svimja mánadagin 2. desember 2013. Aftaná tað er fimleikur restina av jólamánaðinum. 4.-5. flokkur svimja ikki fríggjadagin 6. desember 2013. Teir hava ístaðin fimleik, og tað sum eftir er av desember mánaði. Svimjingin byrjar aftur fyri allar flokkar í viku 3 í januar 2014. Frískúlin við Hoyvíkstjørn skipar fyri nógvum tiltøkum, sum menna førleikarnar hjá børnunum. Eitt nú kann nevnast tær árligu konsertirnar og sjónleikirnir, har børnini framføra fyri foreldum, vinum og kenningum. Á evnisvikuni hava vit havt m. a. lesivikur, útferðar- og vitjanar-vikur, har vit hava vitjað virki, bóndagarðar og mangt annað. Vit kunnu ikki siga annað enn, at tað hevur verið gott fyri døtur okkara, at vit fluttu tær niðan í Frískúlan við Hoyvíkstjørn. Tær funnu seg skjótt til sættis og kendu seg góðtiknar. Tí kunnu vit bert viðmæla øðrum foreldrum at senda børn teirra í Frískúlan:)–Conny og Johnny Thomassen, foreldur Øll okkara trý børn hava gingið í Frískúlanum við Hoyvíkstjørn. Ein sera góður skúli, ið gevur eina góða barlast til komandi avbjóðingar í lívinum. Um eg skuldi valt umaftur, hevði eg við vissu valt Frískúlan við Hoyvíkstjørn. –Jákup Zachariassen, pápi og tónleikari Sum heild kann eg av álvara viðmæla foreldrum at innskriva síni børn í Frískúlan við Hoyvíkstjørn, tí eg havi góðar royndir av hesum skúla. Sum heild man hetta vera besti skúli í Tórshavnar Kommunu. –James Olsen, fyrrverandi næmingur, tíðindavertur og tónleikari Tað, sum tiltalaði okkum, var, at hetta er ein lítil skúli við smáum flokkum, og at lærararnir tykjast hava størri áhuga fyri tí einstaka næminginum, enn á mongum øðrum skúlum. Eisini eru lærararnir fakliga væl fyri. –Janus Rein, pápi, løgtingsmaður og flogskipari